Hyd Internet 83 Views idea
IDEA
న్యూఢిల్లీ: దేశీయ టెలికాం సంస్థ ఐడియా సెల్యూలర్‌ రెండవ త్రైమాసికంలో భారీగా నష్టపోయింది. సోమవారం ప్రకటించిన ఫలితాల్లో మరోసారి నష్టాలను నమోదు చేసి రూ.1100కోట్లకుపైగా భారీ నష్టాన్ని చవిచూసింది. ముఖ్యంగా రిలయన్స్‌ జియో ఎంట్రీతో గత క్వార్టర్‌లో భారీ నష్టాలను మూటగట్టుకున్న ఐడియా సెప్టెంబరు 30తో ముగిసిన రెండవ క్వార్టల్‌లో త్రైమాసికంలో పన్ను తర్వాత 169.45మిలియన డాలర్ల నష్టపోయినట్టు ఐడియా సెల్యూలార్‌ సోమవారం తెలిపింది. ప్రత్యర్థుల నుంచి భారీ పోటీ నెలకొన్న మార్కెట్ల పరిస్థితుల మధ్య ఎనలిస్టులు అంచనాలను మించి వరుసగా నాలుగవ క్వార్టర్లలో కూడా భారీ నష్టాల్లో కూరుకుపోయింది. ఆదిత్య బిర్లా గ్రూప్‌నకు చెందిన మొబైల్‌ టెలికాం సంస్థ ప్రస్తుత ఆర్థిక సంవత్సరం రెండో త్రైమాసికం జూలై-సెప్టెంబర్‌లో రూ.1,107కోట్ల నికరనష్టం ప్రకటించింది. తొలి క్వార్టర్‌లో రూ.815 కోట్ల మేర నష్టం నమోదుకాగా, మొత్తం ఆదాయం రూ.7,465కోట్లకు చేరింది. నిర్వహణ లాభం రూ.1,502 కోట్లుకాగా, ఇబిటా మార్జిన్లు 23శాతం నుంచి 20.1శాతానికి బలహీనపడ్డాయ. ఒక్కో వినియోగదారునిపై సగటు ఆదాయం రూ.132ను తాకింది. మరోవైపు తన టవర్‌ బిజినెస్‌ను ఏటిసి టెలికాంను విక్రయిస్తున్నట్లు ఐడియా వెల్లడించింది. అలాగే బ్రిటిష్‌ సంస్థ వొడాఫోన్‌ ఇండియాతో విలీనం అంశం త్వరలోనే పూర్తికానున్నట్లు వెల్లడించింది. దీంతో తమ వాటా టవర్‌ బిజినెస్‌ను రూ.4000కోట్లకు విక్రయించనున్నామని, దీనికి బోర్డు ఆమోదం లభించినట్టు తెలిపింది. ఈ ఫలితాల నేపథ్యంలో ఐడియా కౌంటర్‌ 3శాతానికి పైగా నష్టాలోకి జారుకుంది.